stanford-oval/wikipedia huggingface dataset:
Jens Gustafsson
Ura pelaajana

Gustafsson hankki jalkapallo-oppinsa Helsingborgs IF:n juniorijoukkueissa, muttei koskaan edustanut seuran edustusmiehistöä. Aikuisten uransa hän aloitti kaudella 2001 IK Bragessa edustaen Superettanissa pelannutta seuraa 27 ottelussa debyyttikautensa aikana. Hän siirtyi kauden jälkeen Högaborgsiin, josta palasi kaudeksi 2003 Superettaniin Falkenbergs FF:n paitaan.
Gustafsson pelasi FFF:n keskuspuolustajana seitsemän kautta ja kuului joukkueen runkopelaajiin Superettanissa. Hän lopetti uransa kauden 2009 jälkeen.
Ura valmentajana

Lopetettuaan pelaajauransa Gustafsson siirtyi valmentajaksi. Hän aloitti tammikuussa 2010 Halmstads BK:n organisaatiossa juniorivalmentajana. Heinäkuussa 2011 hän nousi HBK:n edustusjoukkueen päävalmentajaksi Josep Clotet Ruizin saatua potkut. Gustafsson ei onnistunut nostamaan HBK:ta pois Allsvenskanin hänniltä, vaan kauden päätteeksi joukkue putosi liigajumbona Superettaniin. Gustafsson jatkoi seuran päävalmentajana ja luotsasi HBK:n kaudella 2012 kolmanneksi. Nousukarsinnoissa GIF Sundsvall kaatui yhteismaalein 6–3 ja HBK nousi takaisin Allsvenskaniin. Kausi 2013 oli jälleen vaikea ja HBK säilytti sarjapaikkansa vain karsintojen kautta jälleen Sundsvallin kustannuksella. Kaudella 2014 Gustafsson jatkoi edelleen päävalmentajana ja kausi päättyi 10. sijaan, eikä HBK joutunut tällä kertaa karsimaan säilymisestään Allsvenskanissa. Kauden jälkeen Gustafsson jätti HBK:n.
Maaliskuussa 2015 Gustafssonin valmennusura jatkui Ruotsin alle 21-vuotiaiden jalkapallomaajoukkueen päävalmentajana. Tammikuussa 2016 hän siirtyi maajoukkuetehtävistä AIK:n apuvalmentajaksi. Pesti AIK:ssa jäi kuitenkin lyhyeksi, sillä jo kesäkuussa 2016 Gustafssonista tuli IFK Norrköpingin päävalmentaja. Gustafsson luotsasi Allsvenskanin mestaruutta puolustaneen IFK:n kolmanneksi kaudella 2016. Huhtikuussa 2017 Gustafssonin valmentama IFK hävisi Ruotsin cupin loppuottelussa Östersunds FK:lle 4–1.
Gustafsson luotsasi IFK Norrköpingin heikommin sujuneen kauden 2017 jälkeen jälleen Allsvenskanissa hopealle kaudella 2018. Joukkue hävisi mestaruuden Malmölle vain kahdella pisteellä. Seuraavat kaudet päättyivät sijoille viisi ja kuusi. Kaudella 2020 IFK:n organisaatiosta irtisanoutui lukuisia johtotehtävissä ja huollossa toimineita henkilöitä. Myös joukkueen avainpelaajiin kuulunut Simon Thern ilmoitti jättävänsä seuran kauden päätteeksi. Päävalmentaja Gustafsson ilmoitti myös joulukuussa 2020, ettei jatka enää seuran palveluksessa.
Kesäkuussa 2021 Gustafsson aloitti kroatialaisen Hajduk Splitin päävalmentajana kaksivuotisella sopimuksella. Pesti jäi lopulta lyhyeksi, kun Hajduk erotti Gustafssonin marraskuussa 2021. Hän valmensi joukkuetta 17 ottelusta, josta joukkue voitti yhdeksän.
Tammikuussa 2022 Gustafsson palasi Ruotsin alle 21-vuotiaiden maajoukkueen päävalmentajaksi. Pesti jäi kuitenkin lyhyeksi, sillä jo toukokuussa 2022 hän teki sopimuksen Puolan Ekstraklasan Pogoń Szczecinin kanssa. Gustafsson luotsasi puolalaisseuran maan pääsarjassa kahdesti neljänneksi sekä 2023/24 myös Puolan cupin loppuotteluun, jossa Wisła Krakova oli kuitenkin vahvempi jatkoajan jälkeen.
Gustafsson jätti Pogoń Szczecinin elokuussa 2024 ja siirtyi Saudi-Arabiaan Al Fatehin päävalmentajaksi. Hän sai potkut joulukuussa, kun seura oli voittanut vain yhden ottelun Gustafssonin alaisuudessa.
Tammikuussa 2025 Gustafssonista tuli BK Häckenin päävalmentaja.
Meriitit valmentajana

Puolan cup:
hopeaa: 2024
Ruotsin mestaruus
hopeaa: 2018
Ruotsin cup
hopeaa: 2017
Tšerdyn

| Tšerdyn Чердынь |
| --- | --- |
 lippu:  vaakuna
Valtio:  Venäjä
Subjekti:  Permin aluepiiri
Piiri:  Tšerdyn
Pinta-ala:  
 – Kokonaispinta-ala:  15 km²
Korkeus:  160 m
Väkiluku (2010):  5 312
 – Väestötiheys:  354 as./km²
Infobox OKVirheellinen NIMI-arvo: 
Tšerdyn (ven. Че́рдынь) on kaupunki Permin aluepiirissä Venäjällä. Se sijaitsee Kolva-joen rannalla 6 kilometrin päässä paikasta, jossa se laskee Višeraan, 470 kilometriä Permistä pohjoiseen. Kaupunki on Tšerdynin piirin keskus. Asukkaita on 5 300 henkeä (vuonna 2010).lähde?
Kaupungin nimi uskotaan juontuvan komin kielen ”joen suuta” merkitsevistä sanoista. Arkeologisten löytöjen mukaan seudun asukkaat kävivät 800–1100-luvulla kauppaa Volgan bulgaarien, Novgorodin, Lähi-idän ja pohjoisen alueenselvennä kansojen kanssa. Tšerdyn mainitaan ensimmäisen kerran vuonna 1451. 1400–1500-luvulla se oli Suur-Permin pääkaupunki. Iivana III:n joukot valtasivat sen vuonna 1472 ja se liitettiin Moskovan Venäjään. Vuonna 1535 Tšerdyn tunnustettiin virallisesti kaupungiksi.
Tšerdynistä alkoi vanha Uralin yli Siperiaan johtanut kauppatie. Asukkaat harjoittivat suolan keittoa, maa- ja karjataloutta, kalastusta ja kaupankäyntiä. Vuonna 1613 vojevodikunnan keskus siirrettiin Solikamskiin, mutta kaupunki säilytti asemansa tärkeänä kaupan keskuksena. Vuonna 1640 Tšerdynin lähelle perustettiin metallitehdas. Myöhemmin suuren merkityksen sai puunjalostus. 1700-luvulla kaupungin taloudellinen merkitys väheni Solikamskin nopean kehityksen vuoksi. 1700–1800-luvulla Tšerdyn oli alueen suurimman kihlakunnan keskus. Vuoden 1792 tulipalo tuhosi kaupungin lähes kokonaan. 1800–1900-luvun vaihteessa harjoitettiin viljan, Petšoran kalan ja turkisten kauppaa.
1900-luvun alussa kaupungissa toimi Venäjän toiseksi suurin kulutusosuuskunta, Tšerdynin ja Permin välillä oli päivittäinen höyrylaivayhteys. Vuonna 1934 Tšerdynissä asui karkotettu runoilija Osip Mandelštam. Nykyisin kaupungin talous perustuu metsäteollisuuteen.
Tšerdyn sijaitsee Kolva-joen rannalla seitsemällä rotkojen erottamalla kukkulalla. Korkeimmilla paikoilla on jälkiä Permin komien linnoitetuista asuinpaikoista. Kaupungin historiallisen ytimen muodostaa Troitskaja-mäki, jolla on sijainnut vuonna 1535 rakennettu kreml. Kaupungin vanhin rakennus on vuosina 1704–1718 rakennettu Apostoli Johanneksen kirkko, joka on kuulunut Uralin ensimmäisen, vuonna 1462 perustetun miesluostarin yhteyteen. 1700-luvun keskustan muodostaa Sobornaja-aukio, jolla sijaitsevat vuosina 1750–1754 rakennettu Ylösnousemuksen katedraali ja Kristuksen kirkastumisen kirkko vuodelta 1756. Niiden vieressä on vuosina 1751–1761 rakennettu Jumalan ilmestyksen kirkko. Kaupungin keskusta on rakennettu vuoden 1792 tulipalon jälkeen laaditun säännöllisen asemakaavan mukaan. Muita nähtävyyksiä ovat 1700-luvun alun asevarikko, kauppahalli (1857), kaupunginduuma ja 1800-luvun kauppiastalot. Kaupungissa toimii vuonna 1899 perustettu kotiseutumuseo.
Aiheesta muualla

Tšerdyn Permin aluepiirin sivustolla (Arkistoitu – Internet Archive) (venäjäksi)
Wikimedia Commonsissa on kuvia tai muita tiedostoja aiheesta .
Pääkaupunki: Perm

Aleksandrovsk |
Berezniki |
Gornozavodsk |
Gremjatšinsk |
Gubaha |
Dobrjanka |
Kizel |
Krasnokamsk |
Krasnovišersk |
Kudymkar |
Kungur |
Lysva |
Nytva |
Ohansk |
Osa |
Otšor |
Solikamsk |
Tšaikovski |
Tšerdyn |
Tšormoz |
Tšernuška |
Tšusovoi |
Usolje |
Vereštšagino
Permin aluepiiri
Triple H

| Triple H |
| --- | --- |

Henkilötiedot
Syntynyt: 27. heinäkuuta 1969 (ikä 55) Nashua, New Hampshire
Kansalaisuus:   Yhdysvallat
Showpainija
Kehänimet:  Triple H Hunter Hearst Helmsley Jean-Paul Lévesque Terra Ryzing Terra Risin' Terror Rising   The King  The Game
Aktiivisena:  1992–2022
Pituus:  193 cm
Paino:  116 kg
Kouluttajat:  Killer Kowalski
Aiheesta muualla
corporate.wwe.com/who-we-are/leadership#paul-levesque
Paul Michael Levesque (s. 27. heinäkuuta 1969 Nashua, New Hampshire, Yhdysvallat) on uransa lopettanut yhdysvaltalainen showpainija ja näyttelijä. Parhaiten hänet tunnetaan nimellä Triple H, joka on lyhenne hänen aiemmin käyttämästään nimestä Hunter Hearst Helmsley. Triple H on 14-kertainen maailmanmestari: yhdeksänkertainen  WWE Championshipin mestari, viisinkertainen (WWE:n) raskaansarjan maailmanmestari ja voittanut Royal Rumblen vuonna 2002 ja 2016.TLC(09):ssä hän voitti Unified Tag Team Championship:n Shawn Michaelsin kanssa 

HHH on 188 senttiä pitkä ja painaa 116 kiloa. Levesque on myös näytellyt elokuvissa Blade Trinity ja The Chaperone.


Levesque on ollut naimisissa WWE:n johtajan Vince McMahonin tyttären Stephanien kanssa vuodesta 2003. Heillä on kolme tytärtä.
World Wrestling Federation / Entertainment (1995-nykyinen) > Uran alku ja D-Generation X

Triple H debytoi vuonna 1992, ja WWF:än hän siirtyi vuonna 1995. WWF-uransa alussa hän esitti snobia "siniveristä" Hunter Hearst Hemsleytä, joka oli rikkaasta perheestä ja hemmoteltu pilalle. Uransa alussa hän pysyi pienissä single- ja push-otteluissa, kunnes hän voitti Maksu-TV-debyyttiottelunsa Hardcore Hollya vastaan. Alun vihanpidot Rikishin ja Henry Godwinin kanssa johtivat hänen nousuunsa midcardista mahdolliseksi mestariehdokkaaksi. HHH alkoi saada kannattajia taakseen laajan liikearsenaalinsa ja näyttävän lopetusliikkeensä ansiosta. Hän pääsi vauhtiin, kun hän voitti Ahmed Jonhssonin King of the Ring-turnauksen finaalissa vuonna 1997. Myöhemmin HHH muodosti tiimin Chynan, Shawn Michaelsin ja Rick Ruden kanssa, ja näin D-Generation X  (tunnetaan myös lyhenteellä DX) oli syntynyt. Shawn Michaelsin loukkaannuttua vuonna 1998 Triple H otti ryhmän johtajan paikan ja samalla esitteli uudet jäsenet X-Pacin Road doggin ja Billy gunnin .  Triple H johti "Porno-armeijaa" vuoden 1998 läpi ja kääntyi samalla ensimmäistä kertaa WWF-urallaan faceksi ja pian Triple H:sta tulikin yksi WWF:n suosituimmista painijoista. Noihin aikoihin Triple H voitti Intercontinental-mestaruuden Ladder-matsissa toiselta WWF:n nousevalta tähdeltä, The Rockilta. Hän ei kuitenkaan ehtinyt pitää mestaruutta kauan loukattuaan polvensa kyseisessä ottelussa. Kesäkuussa 2006 D-Generation X muodostettiin uudelleen Triple H:n ja Shawn Michaelsin voimin.
Triple H voitti ensimmäisen maailmanmestaruutensa 23. elokuuta 1999 Mankindilta, uhattuaan aluksi rikkoa selostaja Jim Rossin käden ellei saisi sille illalle mestaruusottelua. Tästä eteenpäin HHH otteli WWF:n suosituimpia tähtiä vastaan. Hän myös omaksui itselleen nimimerkin "The Game" - ja tuolloin alkanut heel-kausi jatkui muutaman kuukauden taukoja lukuun ottamatta vuoden. 2002 ensimmäisessä Rawssa Triple H palasi facena. Vuonna 2001 HHH&Steve Austin puolustivat Tag Team-mestaruuksiaan Chris Benoitia ja Chris Jerichoa vastaan. Jericholla oli Walls of Jericho lukittu Austinille, kunnes HHH juoksi takaa murtaakseen Walls of Jerichon, mutta laskeutui ikävästi polvelleen. Hänen reisilihaksensa repesi. Triple H joutui olemaan 8 kuukautta sivussa kehästä.
World Wrestling Federation / Entertainment (1995-nykyinen) > "The Game"

Vuoden 2000 alussa Triple H oli jo kolminkertainen maailmanmestari. Näihin aikoihin käytiin myös juonikuvio, jossa Triple H meni juonikuvioissa "naimisiin" Mr McMahonin tyttären Stephanien kanssa. Tämä juonikuvio kantoi Triple H:n uraa seuraavat pari vuotta.
21. toukokuuta 2001 Triple H kohtasi uransa vaikeimman kohdan loukatessaan jalkansa vakavasti eräässä RAW'n episodissa. Tämä onnettomuus piti HHH:n poissa kuvioista yli 7 kuukautta. Hän palasi vuoden 2002 ensimmäisessä RAW'n episodissa facena - ja suosionsa siivittämänä voittikin vuoden 2002 Royal Rumble -eliminointiottelun saaden ykköshaastajan paikan silloista hallitsevaa mestaria, Chris Jerichoa vastaan. Triple H:n ja Stephanien avioliitto oli juonikuvioissa vaikeuksissa, ja fanit halusivat ehdottomasti Triple H:n pääsevän Stephaniesta eroon. Stephanie yritti kovasti pitää kiinni miehestään ja jopa väitti olevansa raskaana. Tästä ilahtuneena Triple H suostui uusimaan vihkivalat, mutta saadessaan tietää Stephanien huijanneen, Triple H erosi hänestä. Tämän jälkeen Stephanie liittoutui hallitsevan mestarin, Chris Jerichon, kanssa.
Wrestlemania X-8:ssa Triple H voitti kiistattoman maailmanmestaruuden Stephanien estelyistä huolimatta. Kauan hän ei sitä pitänyt kun kuukauden päästä hän hävisi Hulk Hoganille, joka hävisi mestaruuden Undertakerille, joka voitti mestaruuden Judgement Dayssa ja hävisi mestaruuden Brock Lesnarin voittaessa WWE:n mestaruuden. Lesnar siirtyi WWE draftin takia SmackDowniin eikä RAW:illa ollut enää mestaria. Tällöin Eric Bischoff toi takaisin vanhan WCW:n maailmanmestaruus vyön ja antoi sen HHH:lle. World Heavyweight Championship vyö oli kehitetty.
World Wrestling Federation / Entertainment (1995-nykyinen) > Evolution

Mestaruuden saatuaan Triple H muodosti uuden ryhmän, jonka tarkoitus kayfabessa oli pitää Triple H mestarina. Ryhmään otettiin ’parhaimmat painijat’, niin menneeltä ajalta (Ric Flair), nykyiseltä ajalta (Triple H) kuin tulevaltakin ajalta (Batista ja Randy Orton). Evolutionin tehtävänä oli nostaa kaksi painijaa (Batista ja Randy Orton) niin suuriksi tähdiksi kuin he vain voisivat tulla.
Triple H:n hävittyä mestaruutensa Wrestlemania XX:ssä Chris Benoitille, mestaruuden vei vuoden 2004 SummerSlamissa Randy Orton. Voittoa seuraavassa RAW'n jaksossa Orton ei luovuttanut Triple H:lle mestaruutta, jonka seurauksena Hunter erotti Ortonin Evolutionista ja voitti Ortonin kuukauden kuluttua Unforgiven PPV:ssä nousten jälleen mestariksi. Triple H:n mestaruus asetettiin avoimeksi hänen hävittyään ottelunsa RAW'ssa ristiriitaisesti. Triple H voitti kymmenennen mestaruutensa vuoden 2005 New Years Revolutionissa.
Seuraavien kuukausien aikana Batista kääntyi faceksi, ja voitettuaan Royal Rumblen Batista jätti Evolutionin ja haastoi Triple H:n mestaruusotteluun WrestleMania 21:een. Triple H hävisi mestaruutensa WrestleManiassa ja uusintaottelunsa Backlashissa ja Vengeancessa. Viimeisimmän häviön jälkeen Triple H piti parin kuukauden tauon painimisesta. Hän palasi Rawiin WWE:n Homecomingissa ja siellä voitti Ric Flairin kanssa Chris Mastersin ja Carliton joukkueottelussa.
World Wrestling Federation / Entertainment (1995-nykyinen) > Evolutionin jälkeen

Palattuaan takaisin painin pariin, Triple H aloitti juonikuvion hänen pitkäaikaisen ystävänsä, Ric Flairin kanssa. HHH syytti Flairia siitä ettei hän ollut enää samanlainen kuin ennen. Taboo Tuesday -tapahtumassa fanit äänestivät heidät kohtaamaan Steel Cage-matsissa, jossa panoksena oli Ric Flairin Intercontinental-mestaruus. Ric Flair voitti ottelun karattuaan häkistä. Tämä ei kuitenkaan lopettanut juonikuviota, ja Triple H kävi vielä toisen väkivaltaisen ottelun Flairin kanssa Survivor Series -tapahtumassa, Last Man Standing-ottelussa ja voitti Ric Flairin.
Triple H:lla oli lyhyt feudi Big Show:n kanssa, kun Show oli suivaantunut Triple H:lle siitä kuinka hän oli kohdellut Ric Flairia menneinä kuukausina. Tästä vihanpidosta Triple H siirtyi eteenpäin ja voitti turnauksen, jonka palkintona oli mestaruusmatsi WrestleManiassa WWE-mestaruudesta John Cenaa vastaan. HHH hävisi tämän ottelun, kuten myös tätä seuraavan Triple Threat-ottelun Backlashissa.
World Wrestling Federation / Entertainment (1995-nykyinen) > D-Generation X muodostuu jälleen

Shawn Michaelsilla ja Vince McMahonilla oli päällä verinen feudi vuoden 2005 lopusta lähtien. Alkukesästä alkoi esiintyä huhuja D-Generation X'n uudelleenyhdistymisestä, ja huhut voimistuivat entisten DX'n jäsenten tehdessä kuuluisia 'Crotch Chop'-liikkeitään otteluissaan, mm. WrestleMania 22:ssa. Triple H:kin aloitti feudin Vince McMahonin kanssa tämän evätessä Triple H'lta mestaruusottelumahdollisuudet.
Huhuja vahvisti myös se, kun WWE:n huutokaupassa myytiin WWF 1998 lehtiä, joissa oli kumpienkin Shawn Michaelsin ja Triple H:n nimikirjoitukset. Samalla pistettiin myyntiin DX DVD:itä ja T-paitoja, kuten myös toimintafiguureja, joissa olisi Shawn ja Triple H kummatkin heidän DX asusteissaan. DX'n paluusta kertova Vengeance-PPV'n mainos julkistettiin internetissä monta viikkoa ennen virallista yhdistymistä.
12. kesäkuuta D-Generation X lopulta palasi yhteen kahden entisen jäsenen voimin. Keskellä Triple H:n gauntlet matsia Spirit Squadia vastaan, Shawn Michaels tuli auttamaan vanhaa kaveriaan. Kun he olivat hoidelleet Spirit Squadin, he ilmaisivat selkein kädenliikkein olevansa tyytymättömiä Vince McMahoniin. DX voitti Spirit Squadin 5 vs. 2 tasoitusottelussa Vengeancessa, 25. kesäkuuta. Voiton jälkeen he alkoivat pilailla Spirit Squadin, Vincen, Shanen ja Jonathan Coachmanin kustannuksella. Sitten he voittivat Spirit Squadin Saturday Night's Main Eventissä 5 vs. 2 eliminaatiotasoitusottelussa.
SummerSlamissa D-Generation X kohtasi Vince McMahonin ja tämän pojan Shane McMahonin. DX voitti ottelun, vaikka Umaga hyökkäsikin heidän kimppuunsa ottelun aikana. DX'n ja McMahonien feudi siirtyi sivuun Unforgivenin jälkeen, McMahonien hävittyä DX'lle 2vs3 tasoitus-Hell in a Cell-ottelussa.
DX hajosi väliaikaisesti New Year's Revolution 2007:ssä, jossa Triple H loukkaantui.
World Wrestling Federation / Entertainment (1995-nykyinen) > Feudi Randy Ortonin ja Legacyn kanssa (2009)

16. helmikuuta 2009 Rawissa Triple H tuli auttamaan Stephanie ja Shane McMahonia, Randy Ortonin hyökättyä heidän kimppuunsa. 20. helmikuuta Smackdownissa Jim Ross haastatteli Triple H:ta. Haastattelun aikana näytettiin kuvamateriaalia Rawin tapahtumista 16. helmikuuta. Ross kysyi Triple H:lta miltä tämän näkeminen hänestä tuntui. Vastauksena tähän hän tunnusti (5 vuoden naimisissa olon jälkeen) että Stephanie McMahon on hänen vaimonsa, Vince McMahon hänen appensa ja Shane hänen lankonsa. Tämä vuoksi feudi Triple H:n ja Ortonin välillä kasvoi. 23. helmikuuta Rawissa Triple H ja Randy Orton kohtasivat kehässä toisensa ennen kuin Triple H ajoi tämän sekä Ted DiBiasen ja Cody Rhodesin (jotka tunnettiin tag teamina nimeltä The Legacy) ulos kehästä sledgehammerilla. Viikkoja myöhemmin ilmoitettiin että Triple H puolustaisi mestaruuttaan Ortonia vastaan WrestleMania XXV:ssä. Tapahtumassa Triple H selätti Ortonin ja säilytti mestaruutensa. Backlash 2009 tapahtumassa Triple H, Batista ja Shane McMahon kohtasivat Ortonin sekä Legacyn kuuden miehen tag team ottelussa WWE Championshipistä. Triple H hävisi mestaruuden yritettyään estää Batistaa iskemästä Cody Rhodesia tuolilla, jolloin Orton iski Triple H:lle RKO:n ja Punt Kickin. Ortonista tuli uusi WWE Champion ja Triple H joutui kuuden viikon sairauslomalle.
World Wrestling Federation / Entertainment (1995-nykyinen) > DX:n uudelleenyhdistyminen (2009–2010)

10. elokuuta Rawissa videolla Triple H tapasi Shawn Michaelsin joka työskenteli (juonitarinan mukaan) Texasilaisessa kahvilassa kokkina. Videoiden edetessä Triple H yritti saada Shawnin palaamaan WWE:hen. Monien tapahtumien jälkeen Michaels suostui palaamaan 17. elokuuta yhteen ja D-Generation X oli jälleen kerran yhdistynyt. Sen jälkeen he aloittivat lyhyehkön feudin Legacyn kanssa. Ensimmäiseksi he kohtasivat Legacyn SummerSlam (2009) tapahtumassa jonka DX voitti. Breaking Point tapahtumassa Legacy voitti DX:n submissions count anywhere matsissa. Feudi päättyi Hell in a Cell (2009) tapahtumassa jossa DX voitti Legacyn Hell in a Cell matsissa. WWE TLC: Tables, Ladders & Chairs tapahtumassa DX voitti Big Show’n ja Chris Jerichon ja samalla Unified WWE Tag Team Championshipit Tables, Ladders and Chairs matsissa. 8. helmikuuta 2010 Rawissa DX hävisi mestaruudet The Mizille ja Big Show’lle.
World Wrestling Federation / Entertainment (1995-nykyinen) > Feudi Sheamusin kanssa, ja loukkaantuminen (2010–2011)

21. helmikuuta Triple H osallistui Elimination Chamberiin WWE Championshipista mutta ei kuitenkaan onnistunut voittamaan ottelua. Viikkoja myöhemmin hän joutui Sheamusin hyökkäyksen kohteeksi, sillä Sheamus syytti Triple H:ta WWE Championshipin häviämisestä. Tämä johti heidän väliseensä otteluun WrestleMania XXVI tapahtumaan jonka Triple H voitti. Seuraavana päivänä Rawissa Sheamus hyökkäsi taas Triple H:n kimppuun tämän esittäessä jäähyväispuhetta Shawn Michaelsille joka joutui lopettamaan uransa. Sheamusin hyökkäys uusintaotteluun Extreme Rules tapahtumassa. Extreme Rulesissa Sheamus hyökkäsi Triple H:n kimppuun show’n alussa ja tämän myös voitti itse ottelun. Samana iltana Triple H loukkasi hauislihaksensa. Triple H palasi WWE Fan Apprecation tapahtumassa 30. lokakuuta. Tapahtumassa hän voitti Alberto Del Rion. Tribute to the Troops 2010 tapahtumassa Triple H ja Shawn Michaels tekivät vielä yhden illan esiintymisen DX:nä. 12. marraskuuta radiohaastattelussa Triple H ilmoitti tekevänsä varmasti paluun ennen WrestleManiaa.
World Wrestling Federation / Entertainment (1995-nykyinen) > Paluu Rawiin ja COO (2011)

Triple H teki paluunsa 21. helmikuuta Rawissa heti tämän jälkeen kun The Undertaker oli myös tehnyt paluunsa. Molemmat miehet katsoivat WrestleMania XXVII logoa mikä viittasi heidän väliseensä otteluun tapahtumassa. Triple H kohtaa Undertakerin wrestlemaniassa. Wrestlemaniassa Triple H hävisi Undertakerille Hell's Gate-liikkeen takia. Hän luovutti juuri ennen kuin menetti tajuntansa. Seuraavana iltana Triple H lupasi odottavansa The Undertakeria. Nykyään hän toimii WWE:n chief operating officerina. Hänellä alkoi feudi CM Punkin kanssa ja Kevin Nash oli myös sekaantunut feudiin. COO:na Triple H erotti myöhemmin Kevin Nashin hänen huijatuaan häntä itseään ja koko WWE:tä. CM Punk ei kuitenkaan niellyt selitystä vaan totesi Triple H:n ja Kevin Nashin olevan edelleen parhaimpia ystäviä. CM Punk oli tehnyt tulevan ottelun Night of Championissa henkilökohtaisen, epäkunnioittaneen WWE:n yritystä, Triple H:ta sekä hänen vaimoaan. Triple H muokkasi heidän välisen ottelunsa "Ei diskausta" ottelusta, jossa mikä tahansa oli sallittua. CM Punk ja Triple H lisäsi myöhemmin otteluun vielä panoksia, jos Triple H voittaisi, hän erottaisi CM Punkin. Jos CM Punk voittaisi, Triple H:n olisi erottava COO:n tehtävistä. Night of Championissa Triple H voitti CM Punkin, Kevin Nashin The Mizin ja R Truthin otteluun sekaantumisista huolimatta. Seuraavassa Rawissa Triple H ei kuitenkaan erottanut CM Punkia vaan ohjelman päätyttyä hän erotti The Mizin sekä R Truthin. Hän päätti myös, että CM Punk saa tilaisuuden uudelleenotteluun maailmanmestaruudesta Hell in a Cell tapahtumassa. Ottelu käytäisiin kolminotteluna mestarin John Cenan, hänen haastajan Alberto Del Rion sekä CM Punkin välillä. Ottelun voittaja oli Alberto Del Rio ja täten uusi WWE Mestari. Myöhemmin syksyllä 2011, heillä oli "Confidense/No confidense" äänestys jonka myötä Triple H:lle äänestettiin "No confidence" ja Triple H poistui General Manager virastaan Vince McMahonin vapauttaessaan tämän tehtävästään.
Painissa

Lopetusliikkeet
Inverted Indian deathlock – WCW:ssä; käytti joskus nimikkoliikkeenä WWE:ssä
Pedigree (Double underhook facebuster)
Nimikkoliikkeet
Spinning spinebuster
Backbreaker
Blatant choke
Chop block
Drop toe-hold
Facebreaker knee smash
Figure four leglock
Flowing DDT
High knee strike
Jumping knee drop
Mounted punches
Running clothesline
Running neckbreaker
Sleeper hold
Abdominal stretch
Managerit
Chyna
Ric Flair "Lämmin Vanha"
Mr. Hughes
Mr. Perfect
Stephanie McMahon-Helmsley
Vince McMahon
Shawn Michaels
Lord Steven Regal
Sable
Lempinimet
"The Connecticut Blueblood"
"The Cerebral Assassin"
"The Game"
"The King of Kings"
Sisääntulomusiikit
"Blue Blood" Jim Johnstonilta (Hunter Hearst Helmsleyna; 1995–1996)
"Symphony No. 9 (Fourth movement)" Ludwig van Beethovenilta (1996–1997)
"Break It Down" The DX Bandilta (käytti osana D-Generation X:sää; 1997–2000, 2006–2010)
"No Chance in Hell" Peter Bursukerilta (käytti osana The Corporationia; 1999)
"My Time" The DX Bandilta (1999–2001)
The Kings" Run-D.M.C.:ltä (käytti osana D-Generation X:sää; 2000)
"The Game" Drowning Poolilta (käytettiin mainostus promoissa; 2002–present)
"Line in the Sand" Motörheadilta (käytti osana Evolutionia; 2003–2005)
"King of Kings" Motörheadilta (käytetty promoissa; 2006, Käyttää osana Authorityä; 2014-nykyinen)
"The Game" Motörheadilta (2000–nykyinen)
Mestaruudet ja saavutukset

IWF Heavyweight Champion (yhden kerran)
IWF Tag Team Champion (yhden kerran) – Perry Saturnin kanssa
WWE Champion (9 Kertaa)
World Heavyweight Champion (5 kertaa)
WWF Intercontinental Champion (5 kertaa)
WWF European Champion (2 kertaa)
WWF Tag Team Champion (1:n kerran) – "Stone Cold" Steve Austinin kanssa
King of the Ring (1997)
Royal Rumble (2002) (2016)
Grand Slam Champion (toinen)
Unified WWE Tag Team Championship (yhden kerran) – Shawn Michaelsin kanssa
WWE Hall of Fame (2019) - D-Generation X jäsenenä
WWE Hall of Fame (2025) - Yksilönä